**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/19-02/18

Urbroj:2175-28-01-19-1

U Sinju, 11. prosinca 2019.

**ZAPISNIK S 22. SJEDNICE ŠKOLSKOG ODBORA**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih, Neven Filipović-Grčić; predstavnik Osnivača., Ivan Bugarin, predstavnik Osnivača. Ostali nazočni po službenoj dužnosti: ravnatelj Stipe Ivišić, tajnica Milidina Mić, zapisničarka Branka Vlastelica.

Nisu nazočni: Anamarija Doljanin, predstavnik Osnivača i Damir Kovačević, predstavnik roditelja.

Predsjednica Školskog odbora prof. Blažević pozdravlja nazočne, te ustanovljuje da postoji kvorum. Predsjednica predlaže promjenu dnevnog red po pozivu zbog promjene. Radi se o točki br. 4, zamolbi Kristine Budimir Bekan koja je istu povukla, te se navedena točka briše. Predlaže izmijenjeni dnevni red:

1. Verifikacija zapisnika 21. sjednice Školskog odbora
2. Izvještaj ravnatelja o realizaciji zaključaka 21. sjednice Školskog odbora
3. Izbor nastavnika po natječaju
4. Prijedlozi i mišljenja

Dnevni red se jednoglasno usvaja.

**1.Verifikacija zapisnika 21. sjednice Školskog odbora**

Nema prigovora na zapisnik 21. sjednice. Zapisnik se jednoglasno usvaja.

**2. Izvještaj ravnatelja o realizaciji zaključaka 21. sjednice Školskog odbora**

2.1. Legalizacija

Ravnatelj obavještava nazočne da je od Županije dobio odobrena sredstva. Preostaje pregledati ponudi i izabrati najpovoljniju.

 2.2. CARNET

Ravnatelj objašnjava da je škola spremna za instalaciju te da bi sve trebalo biti gotovo do Božića.

2.3. Sredstva od Županije

Škola je dobila od Županije 29000kn, sredstva za tri pametne ploče, tri bijele ploče i tri projektora.

2.4. Sportski razred

Predsjednica postavlja pitanje je li krenula procedura za uvođenje sportskog razreda. Ravnatelj odgovara da Škola još nije poduzela potrebne korake. Tajnica navodi da Škola ne treba tražiti odobrenje Ministarstva za takav razred, nego se Osnivač mora izjasniti.

2.5. Donacije

Ravnatelj dodaje da je Škola od Zagrebačke banke dobila 9 rabljenih računala. Donaciju jaslica dobili smo od župe Brnaze.

U svrhu kurikularne reforme školi je Ministarstvo znanosti i obrazovanja uplatilo iznos od 48600kn.

**3. Izbor nastavnika po natječaju**

Tajnica izvještava o natječajima za stručno osposobljavanje za nastavnika talijanskog jezika, za zamjenu za nastavnika povijesti i zamjenu za nastavnika povijesti kulturne baštine. Natječaj za stručno osposobljavanje je morao biti poništen jer nisu bili zadovoljeni uvjeti Zavoda za zapošljavanje (da Škola nema rješenje prosvjetne inspekcije o zapošljavanju). Što se tiče ostalih natječaja, oni su provedeni po Pravilniku o načinu i postupku zapošljavanja. Ravnatelj je Odlukom imenovao Povjerenstvo za procjenu i vrednovanje kandidata za zapošljavanje. Testiranju je pristupio samo Bernard Dukić, koji zadovoljava uvjete za nastavnika povijesti. Isti se testirao i za nastavnika povijesti kulturne baštine, ali kao nestručna osoba. Ravnatelj predlaže da Školski odbora da suglasnost za izbor Bernarda Dukića do povratka Marijane Grgat, najkasnije do 30.06.2020. Kao nastavnika povijesti kulturne baštine Bernarda Dukića možemo angažirati najviše do pet mjeseci jer je nestručna zamjena.

Predsjednica pita članove slažu li se s davanjem suglasnosti za prijedlog za zapošljavanje Bernarda Dukića na mjesto nastavnika povijesti (stručna zamjena) i povijesti i kulturne baštine (nestručna zamjena). Prijedlog je jednoglasno prihvaćen.

4.Prijedlozi i mišljenja

Ravnatelj obavještava članove da je Edvard Efendić položio stručni ispit te je potpisao ugovor o radu na neodređeno vrijeme. Zatim objašnjava kalendar nadoknade nastave neodržane zbog štrajka; radit će se 23.12., pet dana nakon blagdana Tri kralja (uto-sub), te isto tako u tjednu poslije blagdana Uskrsa. Kraj nastavne godine za maturante će biti 29.05., a ostalih razreda 26.06. Navedeni raspored nadoknade trebaju usvojiti Nastavničko vijeće, Vijeće roditelja, Školski odbor te nakon toga poslati u Županiju.

Zapisničarka: Predsjednica Školskog odbora:

Branka Vlastelica Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_